[{"text_idx": "#000001", "text": "Cafodd ystafell arbennig ei hagor yn ysbyty Athrofaol Cymru yng Nghaerdydd ddydd Mercher ar gyfer teuluoedd anwyliaid sy'n wael iawn yn yr ysbyty."}, {"text_idx": "#000002", "text": "Bwriad yr ystafell yw darparu teuluoedd a\u0302'r cyfleusterau a'r preifatrwydd sydd eu hangen arnyn nhw tra'u bod yn aros yno."}, {"text_idx": "#000003", "text": "Mae'r ystafell wedi ei rhoi er cof am Conner Marshall o'r Barri, fu farw ym mis Mawrth 2015 wedi ymosodiad arno ym maes carafannau Bae Trecco ym Mhorthcawl."}, {"text_idx": "#000005", "text": "Mewn cyfweliad ar raglen y Post Cyntaf ar BBC Radio Cymru, dywedodd mam Conner, Nadine Marshall iddyn nhw gael y syniad oherwydd y diffyg darpariaeth oedd yn yr ysbyty pan oedd Conner yn wael iawn: \"Roedd e'n gyfnod anodd iawn. Ein profiad ni oedd gorfod aros mewn ystafell oer heb gyfleusterau syml fel blancedi, clustogau."}, {"text_idx": "#000006", "text": "\"Roedd y nyrsys yn wych, ond nhw oedd yr unig rai oedd yn gallu rhoi pethe bach syml i ni jyst i'n helpu ni drwy'r holl sefyllfa, felly mae'n hollbwysig fod unrhyw deulu sy'n gorfod mynd trwy hunllef fel hyn yn gallu cael cyfleusterau fel hyn."}, {"text_idx": "#000008", "text": "Disgrifiad o\u2019r llun, Bu farw Conner ar o\u0302l cael ei ddarganfod yn ddifrifol wael ym mharc carafannau Bae Trecco"}, {"text_idx": "#000010", "text": "Plediodd David Braddon, dyn 26 oed o Gaerffili, yn euog i'w lofruddiaeth a chafodd ei garcharu am o leiaf 20 mlynedd. Clywodd y llys yn ystod yr achos ei fod wedi camgymryd Conner am rywun arall."}, {"text_idx": "#000015", "text": "Mae Nadine yn dweud ei bod yn falch iawn fod yr ystafell wedi ei rhoi er cof am ei mab."}, {"text_idx": "#000018", "text": "Prif StraeonDiffoddwyr ta\u0302n Gogledd Cymru yn bygwth streicCyhoeddwyd7 awr yn o\u0302lCyngor yn 'peryglu pobl ddall' gyda newidiadau ffyrddCyhoeddwyd1 diwrnod yn o\u0302l'Balch fod gan fy mab opsiwn i ddod o hyd i'w dad'Cyhoeddwyd13 awr yn o\u0302l"}, {"text_idx": "#000020", "text": "Cyngor yn 'peryglu pobl ddall' gyda newidiadau ffyrdd"}]